open-index/open-wikipedia-markdown huggingface dataset:
พระที่นั่งอมรินทรวินิจฉัย

**พระที่นั่งอมรินทรวินิจฉัยมไหยสูรยพิมาน** เป็นหนึ่งในพระที่นั่งสำคัญภายในกลุ่มพระมหามณเฑียร ซึ่งเป็นกลุ่มพระที่นั่งหลักในพระบรมมหาราชวัง กรุงเทพมหานคร ประเทศไทย พระที่นั่งองค์นี้ตั้งอยู่ทางด้านเหนือของกลุ่มพระมหามณเฑียร โดยอยู่ถัดจากพระที่นั่งไพศาลทักษิณ และมีกำแพงแก้วล้อมรอบทางด้านเหนือและตะวันออก

พระที่นั่งอมรินทรวินิจฉัยมไหยสูรยพิมานตั้งอยู่ในพระราชฐานชั้นกลาง ซึ่งเป็นเขตที่ประทับสำหรับการว่าราชการแผ่นดินและการประกอบพระราชพิธีสำคัญ โดยใช้เป็นท้องพระโรงหน้าสำหรับพระมหากษัตริย์ไทยในการเสด็จออกว่าราชการแผ่นดิน รับทูตานุทูต และประกอบพระราชพิธีต่าง ๆ ที่เป็นทางการ เช่น พระราชพิธีเฉลิมพระชนมพรรษา รวมทั้งพระราชพิธีทางพระพุทธศาสนาในบางโอกาสด้วย

## พระราชบัลลังก์
thumb|349x349px|พระที่นั่งบุษบกมาลามหาจักรพรรดิพิมานและพระที่นั่งพุดตานกาญจนสิงหาสน์ภายในพระที่นั่งอมรินทรวินิจฉัยฯ|left
ภายในพระที่นั่งอมรินทรวินิจฉัย มีพระราชบัลลังก์ตั้งอยู่ 2 องค์ คือ
* พระที่นั่งบุษบกมาลามหาจักรพรรดิพิมาน พระบาทสมเด็จพระพุทธยอดฟ้าจุฬาโลกมหาราช โปรดเกล้าฯ ให้สร้างขึ้น เป็นบุษบกประกอบท้ายเกรินทั้ง 2 ข้าง ที่ท้ายเกรินปักฉัตรลายทอง 7 ชั้น ประดิษฐานอยู่ที่ พระที่นั่งอมรินทรวินิจฉัย สำหรับพระมหากษัตริย์เสด็จขึ้นประทับ ในวโรกาสเสด็จออกฝ่ายหน้าในงานมหาสมาคม หรือประดิษฐานปูชนียวัตถุในพระราชพิธี ปัจจุบันใช้ประดิษฐานพระพุทธรูปประจำพระชนมวารของพระมหากษัตริย์ อัครมเหสี ในการพระราชพิธีสำคัญ
* พระที่นั่งพุดตานกาญจนสิงหาสน์ พระบาทสมเด็จพระพุทธยอดฟ้าจุฬาโลกมหาราช โปรดเกล้าฯ ให้สร้างขึ้นเป็นพระราชบัลลังก์ทองขนาดย่อม เมื่อมีพระราชพิธีจะเชิญมาทอดบนพระราชบัลลังก์ภายใต้พระนพปฏลมหาเศวตฉัตรอีกชั้นหนึ่ง ใน พระที่นั่งอมรินทรวินิจฉัย พระมหากษัตริย์จะเสด็จขึ้นประทับบนพระราชบัลลังก์นี้ เพื่อเสด็จออกมหาสมาคมเป็นครั้งแรกในรัชกาลของพระองค์ และในวันเฉลิมพระชนมพรรษาของทุกปี เพื่อรับการถวายพระพรชัยมงคล

## สถาปัตยกรรม
พระที่นั่งอมรินทรวินิจฉัยมไหสูรยพิมานมีลักษณะเป็นสถาปัตยกรรมไทยยกพื้นเล็กน้อยกว้าง 21 เมตรยาว 31.50 เมตร หลังคามุงกระเบื้องเคลือบประดับช่อฟ้า ใบระกา หางหงส์ หน้าบันจำหลักรูปพระอินทร์ ด้านหน้ามีพระทวารใหญ่เปิดออกสู่ท้องพระโรงด้านหน้า 3 บาน ด้านข้างมีพระบัญชรด้านละ 7 พระบัญชร และมีพระทวารออกสู่ด้านข้างอีกด้านละ 2 บาน
## อ้างอิง

* 

## แหล่งข้อมูลอื่น

อมรินทรวินิจฉัย
พระที่นั่งไพศาลทักษิณ

**พระที่นั่งไพศาลทักษิณ** เป็นพระที่นั่งองค์หนึ่งภายในพระบรมมหาราชวัง สร้างขึ้นในรัชสมัยพระบาทสมเด็จพระพุทธยอดฟ้าจุฬาโลกมหาราช โดยเป็นส่วนหนึ่งของพระที่นั่งจักรพรรดิพิมาน พระที่นั่งแห่งนี้เป็นที่ประดิษฐานพระสยามเทวาธิราช และใช้เป็นสถานที่ประกอบพระราชพิธีบรมราชาภิเษกของพระมหากษัตริย์ไทยในราชวงศ์จักรี นับตั้งแต่พระบาทสมเด็จพระพุทธเลิศหล้านภาลัยเป็นต้นมา

## ประวัติ
เดิมนั้น พระบาทสมเด็จพระพุทธยอดฟ้าจุฬาโลกมหาราช จะทรงใช้พระที่นั่งองค์นี้สำหรับประทับทรงพระสำราญ เสวยพระกระยาหาร และประกอบพระราชานุกิจ บางโอกาสโปรดเกล้าฯ ให้ พระบรมวงศ์ ข้าราชบริพารชั้นผู้ใหญ่เข้าเฝ้าทูลละอองธุลีพระบาท และบำเพ็ญพระราชกุศลภายใน แม้เมื่อปลายรัชกาลทรงพระประชวรได้ประทับบรรทมที่พระที่นั่งองค์นี้ ตลอดทรงว่าราชการ โดยให้ข้าราชการเข้าเฝ้าอยู่ที่ชานชาลาข้างพระที่นั่งอมรินทรวินิจฉัย และเสด็จสวรรคตที่พระที่นั่งองค์นี้

พระบาทสมเด็จพระพุทธเลิศหล้านภาลัย ทรงตั้งการพระราชพิธีบรมราชาภิเษก ณ พระที่นั่งองค์นี้ เนื่องจากไม่สามารถใช้พระที่นั่งดุสิตมหาปราสาทที่สร้างขึ้นแทนพระที่นั่งอมรินทราภิเษกมหาปราสาทอันเคยเป็นสถานที่ประกอบพระราชพิธีบรมราชาภิเษกของสมเด็จพระบรมชนกนาถได้เนื่องจากประดิษฐานพระโกศทรงพระบรมศพอยู่ ทำให้เป็นพระราชพิธีที่พระมหากษัตริย์แห่งราชวงศ์จักรีทุกพระองค์ จะทรงประกอบพระราชพิธีบรมราชาภิเษก ณ พระที่นั่งองค์นี้สืบมาจวบจนปัจจุบัน และยังทรงตั้งพระที่นั่งอัฐทิศอุทุมพรราชอาสน์และพระที่นั่งภัทรบิฐ ขึ้นเป็นพระที่นั่งสำหรับพระราชพิธีบรมราชาภิเษกโดยเฉพาะ

พระบาทสมเด็จพระจอมเกล้าเจ้าอยู่หัว ทรงสร้างเทวรูปเพื่อปกปักษ์รักษา กรุงรัตนโกสินทร์ พระราชทานนามว่า "พระสยามเทวาธิราช" ประดิษฐานไว้ในพระวิมานซุ้มเรือนแก้วกลางผนังด้านทิศเหนือ เป็นปูชนียวัตถสำคัญคู่บ้านคู่เมือง

## ลักษณะ
right|thumb|250px|พระที่นั่งไพศาลทักษิณในอดีต
ลักษณะเป็นอาคารทรงไทยก่ออิฐถือปูน ผนังภายนอกฉาบปูนเรียบทาสีขาว ตั้งอยู่ระหว่างท้องพระโรงหน้าพระที่นั่งจักรพรรดิพิมาน และพระที่นั่งอมรินทรวินิจฉัย ลักษณะเป็นพระที่นั่งโถงยาว 11 ห้อง (ช่วงเสา) ทอดยาวจากทิศตะวันออกไปทิศตะวันตก ยกพื้นสูงสองเมตร ด้านที่ติดต่อกับท้องพระโรงหน้าเป็นคูหาเปิดโล่ง มีอัฒจันทร์ทางขึ้นลงตอนกลาง และที่เฉลียงชั้นลดของสองปีก ด้านที่เชื่อมกับพระที่นั่งอมรินทรวินิจฉัย มีผนังกั้น มีประตูตรงกลางเรียกว่า "พระทวารเทวราชมเหศวร" เป็นทางเฉพาะของพระมหากษัตริย์สำหรับเสด็จ สองข้างมีพระทวารเทวราชมเหศวร มีพระบัญชร 10 ช่อง เฉพาะด้านที่เปิดออกสู่พระที่นั่งอมรินทรวินิจฉัย และลานภายนอกประดับเป็นซุ้มบันแถลง นอกนั้นเป็นเรือนแก้วลายดอกเบญจมาศ หลังคามุงกระเบื้องดินเผาเคลือบสี ประดับช่อฟ้า ใบระกา หางหงส์ นาคสะดุ้ง ปิดทองประดับกระจกสีทอง หน้าบันจำหลักไม้ รูปสมเด็จพระอมรินทราธิราชประทับในวิมานปราสาทสามยอด พื้นกระจกสีน้ำเงินประกอบลายก้านขดหัวนาค

**ผนังด้านทิศตะวันออก** มีพระทวารเสด็จฯ ออกไปยังหอพระสุราลัยพิมาน ช่วงบนเขียนภาพเทพเจ้าสวรรค์ชั้นดาวดึงส์ 32 องค์ ช่วงล่างระหว่างพระทวารเขียนภาพพระนารายณ์ปางต่าง ๆ

**ผนังด้านทิศตะวันตก** มีพระทวารเสด็จออกไปยังหอพระธาตุมณเฑียร ช่วงบนเขียนภาพเทพชุมนุม เหล่าเทวดาบนวิมาน ช่วงล่างเขียนภาพพระนารายณ์ปางต่าง ๆ หน้าพระทวารประดิษฐานพระที่นั่งภัทรบิฐ พระราชอาสน์ทอดอยู่ภายใต้นพปฎลมหาเศวตฉัตร

**กลางผนังด้านทิศเหนือ** เป็นพระวิมานสำหรับ พระสยามเทวาธิราช ประดิษฐานอยู่ภายใต้ซุ้มเรือนแก้ว เบื้องหน้าตั้งโต๊ะหมู่บูชาแบบจีนพร้อมเครื่องสักการบูชา

## อ้างอิง
* 

## แหล่งข้อมูลอื่น

ไพศาลทักษิณ
อำเภอเมืองกระบี่

thumb|250x250px|ท่าเรือเกาะพีพีดอน
[thumb|[อุทยานแห่งชาติเขาพนมเบญจา]]
**เมืองกระบี่** เป็นอำเภอที่ตั้งของตัวจังหวัดกระบี่ และเป็นที่ตั้งของเรือนรับรองที่ประทับแหลมหางนาค

## ที่ตั้งและอาณาเขต
อำเภอเมืองกระบี่มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภออ่าวลึกและอำเภอเขาพนม
* **ทิศตะวันออก** ติดต่อกับอำเภอเขาพนมและอำเภอเหนือคลอง
* **ทิศใต้** ติดต่อกับอ่าวพังงา
* **ทิศตะวันตก** ติดต่อกับอ่าวพังงา

## การแบ่งเขตการปกครอง
### การปกครองส่วนภูมิภาค
อำเภอเมืองกระบี่แบ่งเขตการปกครองออกเป็น 10 ตำบล 59 หมู่บ้าน ได้แก่

### การปกครองส่วนท้องถิ่น
ท้องที่อำเภอเมืองกระบี่ประกอบด้วยองค์กรปกครองส่วนท้องถิ่น 9 แห่ง ได้แก่
* **[[เทศบาลเมืองกระบี่]]** ครอบคลุมพื้นที่ตำบลปากน้ำและตำบลกระบี่ใหญ่ทั้งตำบล
* **เทศบาลตำบลกระบี่น้อย** ครอบคลุมพื้นที่ตำบลกระบี่น้อยทั้งตำบล
* **องค์การบริหารส่วนตำบลเขาคราม** ครอบคลุมพื้นที่ตำบลเขาครามทั้งตำบล
* **องค์การบริหารส่วนตำบลเขาทอง** ครอบคลุมพื้นที่ตำบลเขาทองทั้งตำบล
* **องค์การบริหารส่วนตำบลทับปริก** ครอบคลุมพื้นที่ตำบลทับปริกทั้งตำบล
* **องค์การบริหารส่วนตำบลไสไทย** ครอบคลุมพื้นที่ตำบลไสไทยทั้งตำบล
* **องค์การบริหารส่วนตำบลอ่าวนาง** ครอบคลุมพื้นที่ตำบลอ่าวนางทั้งตำบล
* **องค์การบริหารส่วนตำบลหนองทะเล** ครอบคลุมพื้นที่ตำบลหนองทะเลทั้งตำบล
* **องค์การบริหารส่วนตำบลคลองประสงค์** ครอบคลุมพื้นที่ตำบลคลองประสงค์ทั้งตำบล

## สถานที่ท่องเที่ยว
### อุทยานแห่งชาติทางบก
* อุทยานแห่งชาติเขาพนมเบญจา
* อุทยานแห่งชาติหาดนพรัตน์ธารา-หมู่เกาะพีพี
### อื่น ๆ
* สระแก้วหรือสระมรกต
* สุสานหอยเจ็ดสิบห้าล้านปี
* สวนรุกขชาติธารโบกขรณี
* เขาขนาบน้ำ
* เขาหางนาค
* เขาหงอนนาค
* หาดคลองม่วง
* น้ำตกห้วยโต้ 
* น้ำตกหินเพิง
* น้ำตกคลองแห้ง
* เกาะบิด๊ะนอก
* เกาะพีพีดอน
* เกาะพีพีเล
* เกาะไผ่
* เกาะยุง
* เกาะห้อง
* ถ้ำเสด็จ
* ถ้ำเสือเขาแก้ว
* บ่อน้ำพุร้อน
* บ่อน้ำศักสิทธิ์
* บ้านทรงพื้นเมืองโบราณ
* ป่าชายเลนบ้านหาดกรวด หมู่ที่ 6
* ป่าพรุ ท่าปอมคลองสองน้ำ
* พิพิธภัณฑ์โรงเรียนเมืองกระบี่
* วัดถ้ำเสือ
* วัดโภคาจุฑามาตย์
* วัดไสไทย
* ศูนย์วัฒนธรรมจังหวัดกระบี่ วิทยาลัยพลศึกษากระบี่
* ศูนย์ส่งเสริมและพัฒนาอาชีพการเกษตรจังหวัดกระบี่ (พืชสวน)
* สวนสาธารณะธารา และสวนเจ้าฟ้า
* สะพานเจ้าฟ้า
* เส้นทางท่องเที่ยวโดยช้าง
* หมู่บ้านนาตีน
* หอพิพิธภัณฑ์หัตถกรรมพื้นบ้าน บ้านเกาะกลาง
* หอศิลป์ร่วมสมัยจังหวัดกระบี่
* หาดเกาะกวาง
* หาดคลองม่วง
* หาดนพรัตน์ธารา
* หาดทับแขก
* หาดแหลมขาม
* อ่าวพระนาง
* อ่าวทึง
* อ่าวนงนุช
* อ่าวนาง
* อ่าวพระแอะหรือหาดลองบีช
* อ่าวไร่เล
* อ่าวลูกธนู

## อ้างอิง
* จังหวัดกระบี่ 
* กระบี่วันนี้ 

## แหล่งข้อมูลอื่น
* เว็บไซต์องค์การบริหารส่วนตำบลไสไทย 
* อ่าวพระนาง
* หาดคลองม่วง

มืเองกระบี่
ยูอัน เอากุสต์ บรีเนล

thumb|โยอัน ออกัส บริเนล
**ยูอัน เอากุสต์ บรีเนล** (, 19 มิถุนายน ค.ศ. 1849 – 17 พฤศจิกายน ค.ศ. 1925) วิศวกรและนักโลหวิทยาชาวสวีเดน เกิดที่เมืองบริงเกทอฟตา ประเทศสวีเดน ผู้คิดค้น *เครื่องมือบริเนล* เพื่อวัดความแข็งของอัลลอยหรือโลหะผสมและโลหะที่เรียกว่า การวัดความแข็งบริเนล โดยมีหน่วยเป็น HB

## อ้างอิง
* http://www.brinell.kth.se/Johan_August_Brinell.htm  

บริเนล
แสตมป์ความร่วมมือ

**แสตมป์ความร่วมมือ** (อังกฤษ joint issue) คือแสตมป์หรือเครื่องเขียนของการไปรษณีย์ ที่หน่วยงานไปรษณีย์สองประเทศหรือมากกว่านั้น ฉลองเหตุการณ์หนึ่ง ๆ พร้อมกัน โดยที่แต่ละประเทศมักออกมาพร้อม ๆ กันและใช้แบบเดียวกัน ต่างกันก็แค่ชื่อประเทศและราคาบนดวงแสตมป์เท่านั้น ซึ่งจะเรียกว่า **twin issue**

ในระยะหลังยังมีแสตมป์ความร่วมมือ สองประเทศพิมพ์ติดกันในแผ่นเดียวกัน หรือในชีทที่ระลึกแผ่นเดียวกันอีกด้วย เรียก **Siamese issue** (เพราะติดกันเหมือนแฝดสยาม)

แสตมป์ความร่วมมือ เป็นการสะสมแสตมป์แนวใหม่ที่เพิ่งได้รับความนิยม ปัจจุบันในแต่ละปีมีการออกแสตมป์ความร่วมมือมากขึ้นเรื่อย ๆ เช่น ในปี พ.ศ. 2518 (ค.ศ. 1975) มีการออกแสตมป์ความร่วมมือ แบบ twin issue เพียง 1 ชุดในขณะที่ พ.ศ. 2528 เพิ่มเป็น 4 ชุด และปี พ.ศ. 2538 เพิ่มเป็น 17 ชุด 

## อ้างอิง

## แหล่งข้อมูลอื่น
* International Philatelic Society of Joint Stamp Issues Collectors 
* รายชื่อแสตมป์ออกร่วมกันของประเทศไทย

สแตมป์ความร่วมมือ
โฮมเธียเตอร์

[thumb|300px|จอฉายภาพ 119 นิ้ว (3 เมตร) ที่รองรับภาพจาก [โทรทัศน์ความคมชัดสูง|HDTV ]]

**โฮมเธียเตอร์** (home theater หรือ home cinema) เป็นระบบภาพยนตร์สำหรับการใช้งานในบ้าน โดยรวมเอาระบบเครื่องเสียง และอุปกรณ์แสดงภาพเข้าด้วยกัน  การใช้งานภาพมักจะระบบฉายภาพ โดยมีเครื่องฉายและจอ หรือโทรทัศน์จอใหญ่ หรือโทรทัศน์ความคมชัดสูง  การถ่ายทอดคุณภาพเสียงนั้นอาศัยระบบเสียงรอบทิศทาง ที่มีความน่าเชื่อถือสูง หรือระบบไฮไฟ 

โฮมเธียเตอร์โดยพื้นฐาน จะประกอบด้วยอุปกรณ์แสดงภาพ แหล่งสัญญาณภาพ และระบบเครื่องเสียง โดยสามารถเลือกใช้อุปกรณ์ต่างๆ ได้อย่างหลากหลาย และอาจจำแนกได้ไม่ง่ายนัก ระหว่าง "โฮมเธียเตอร์" กับ ชุด"โทรทัศน์และสเตอริโอ" แต่โดยมากผู้ใช้อุปกรณ์เครื่องเสียงส่วนใหญ่จะลงความเห็นพ้องกันว่า โฮมเธียเตอร์นั้น เป็นระบบภาพเสียงที่มีคุณภาพสูง มีระบบเสียงรอบทิศทาง  ให้เสียงและภาพที่ใหญ่ และได้อารมณ์ ความเพลิดเพลินจากการชมภาพยนตร์ในระดับใกล้เคียงโรงภาพยนตร์ขนาดย่อม โดยมากแล้วเนื้อหาของโฮมเธียเตอร์มักจะเป็นเรื่องของความเพลิดเพลินความบันเทิง เช่น ภาพยนตร์ ดนตรี กีฬา มากกว่าจะเป็นข่าวหรือสารคดี 

ฮโมเธียเตอร์
ฮโมเธียเตอร์
กริช

**กริช** เป็นมีดสั้นแบบหนึ่ง ใบมีดคดแบบลูกคลื่น เป็นเอกลักษณ์เฉพาะในหมู่ผู้คนในประเทศมาเลเซีย อินโดนีเซีย และห้าจังหวัดชายแดนภาคใต้ของไทย กริชนั้นเป็นทั้งอาวุธและวัตถุมงคล บ่งบอกถึงเหตุดีร้ายในชีวิตได้ ปัจจุบันยังนิยมสะสมเป็นของเก่าที่มีคุณค่าสูง

คำว่า *กริช* ในภาษาไทย น่าจะถอดมาจาก  ในภาษามลายู ซึ่งหมายถึง "มีดสั้น" คำนี้รับผ่านมาจากภาษาชวาโบราณอีกทอดหนึ่ง คือ *งริช* หรือ *เงอะริช* หมายถึง "แทง" ภาษาต่าง ๆ ในยุโรป ใช้ว่า *kris* ตามมลายู

เชื่อกันว่ากริชนั้นเริ่มมีใช้ในเกาะชวา แล้วแพร่หลายไปทั่วหมู่เกาะอินโดนีเซีย ผ่านไปยังเอเชียตะวันออกเฉียงใต้ ปัจจุบันเป็นที่รู้จักในมาเลเซีย บรูไน ฟิลิปปินส์ตอนใต้ กัมพูชา ภาคใต้ของไทย สิงคโปร์ และแม้กระทั่งเวียดนาม

## ลักษณะ
ตัวกริชหรีอส่วนใบมีดนั้นมักจะเรียวและคด ส่วนโคนกว้าง ความยาวของกริชนั้นแตกต่างกันไปไม่จำกัด ใบมีดก็ตีจากแร่เหล็กต่าง ๆ กัน แต่โดยมากจะมีนิกเกิลผสมอยู่ ช่างทำกริชหรือ *เอิมปู* จะตีใบมีดเป็นชั้น ๆ ด้วยโลหะต่าง ๆ กัน กริชบางเล่มใช้เวลาสั้น บางเล่มใช้เวลาตีนานเป็นปี ๆ หรือใช้เวลาชั่วชีวิตก็มี กริชที่มีคุณภาพสูง ตัวใบมีดจะพับทบเป็นสิบ ๆ หรือร้อย ๆ ครั้ง โดยมีความแม่นยำสูงมาก ใบมีดนั้นอาจมีรอยประทับของช่างกริช เช่นรอยนิ้วหัวแม่มือ ริมฝีปาก ในระหว่างการตีใบมีดนั้น การใช้โลหะต่างชนิดกันมาตีเป็นมีดใบเดียวทำให้เกิดเป็นลายน้ำที่แตกต่างกัน ซึ่งเรียกว่า *ปาโมร์* หรือ *ปามีร์* อันเป็นแนวคิดเดียวกับเหล็กกล้าดามัสกัสและญี่ปุ่น มีการใช้กรดกัดตัวใบมีดหลังจากตีแล้ว เพื่อให้เกิดรอยเงาและทึบบนโลหะ สำหรับแหล่งแร่เหล็กนั้นจะเป็นแหล่งแร่ที่หายากแถบมาเลเซียหรืออินโดนีเซีย

ใบกริชนั้นจะคดหรือหยักเป็นลอนคลื่น เรียกว่า *ลุก* หรือ *ลก* กริชส่วนใหญ่มีน้อยกว่า 13 หยัก และนับเลขคี่เสมอ

## หมายเหตุ

## อ้างอิง

## อ่านเพิ่ม
* David van Duuren, *The Kris; An Earthly Approach to a Cosmic Symbol*. Wijk en Aalburg (The Netherlands): Pictures Publishers, 1998.
* David van Duuren, *Krisses; A Critical Bibliography*. Wijk en Aalburg (The Netherlands): Pictures Publishers, 2002.
* 
* Gardner, Gerald B., ''Keris and Other Malay Weapons'' Orchid Press; Reprint Edition 2010   (Originally printed 1936 Singapore:Progressive Publishing Company)
* W.H.  Rassers, 'On the Javanese kris', in: *Bijdragen tot de Taal-, Land- en Volkenkunde* 99, 1940, pp.&nbsp;377–403.
* Victor A. Pogadaev.  "Ya Khochu Obruchit'sya s Krisom" (I Want to Be Engaged to a Keris). in:  "Vostochnaya Kollektsia" (Oriental Collection). Moscow, Russian State Library. N 3 (30), 2007, 133–141. ISSN 1681-7559

## แหล่งข้อมูลอื่น

* Surprising find at Okinawa temple – The Star online.
* The Kris in Java and Bali, Indonesia
* OLD BLADES (introducing krises)
* Makna Ricikan Keris (Meaning of Kris accessories) 

หมวดหมู่:อาวุธของประเทศอินโดนีเซีย
หมวดหมู่:วัฒนธรรมอินโดนีเซีย
หมวดหมู่:มรดกภูมิปัญญาทางวัฒนธรรมของมนุษยชาติ
ยาสตรีเบนโล

**ยาสตรีเบนโล**  เป็น ยาแผนโบราณ จัดจำหน่ายโดย หจก.ฮุยแลนด์ฟาร์มาซี ชื่อที่ถูกต้องที่ขึ้นทะเบียนยาไว้กับทางสำนักงานคณะกรรมการอาหารและยา (อย.)กระทรวงสาธารณสุข คือ ยาสตรีเบนโล ชนิดน้ำ เลขทะเบียนยาที่ G 107/29 สรรพคุณคือ บำรุงเลือด บำรุงร่างกาย เจริญอาหาร แก้ประจำเดือนไม่ปกติและเป็นยาแทนการอยู่ไฟ ขับน้ำคาวปลา ช่วยฟอกโลหิต  ตำรับยานี้เป็นจัดเป็นยาแผนโบราณที่ไม่ได้เป็นยาสามัญประจำบ้าน ดังนั้นจะต้องวางขายในร้านขายยาที่ได้รับอนุญาตเท่านั้น

## ลักษณะ
เป็นยาชนิดน้ำ สกัดจากสมุนไพรหลายชนิด เช่น ดอกคำฝอย แซตี่ โต๋วต๋ง น้ำมันสะระแหน่ เป็นต้น และมีแอลกอฮอล์เป็นส่วนประกอบ

เหมาะสำหรับผู้หญิงที่ประจำเดือนมาไม่ปกติ เพื่อช่วยบำรุงเลือด บำรุงร่างกายได้ มีผลทำให้เจริญอาหารตามไปด้วย ตัวยาสมุนไพรส่วนใหญ่เป็นยารสร้อนและมีแอลกอฮอล์ จึงห้ามรับประทานขณะมีไข้ และขณะตั้งครรภ์ หากขณะตั้งครรภ์อาจมีผลต่อการพัฒนาของเด็กในครรภ์

## เบนโลในวัฒนธรรมสมัยนิยม
คัทลียา แมคอินทอช เคยออกมาแถลงข่าวว่า ตั้งครรภ์โดยไม่รู้ตัว เข้าใจว่าตัวเองอ้วนเนื่องจากรับประทานยาสตรีเบนโล ทั้งๆ ที่ตนเองครรภ์แก่จนใกล้คลอดแล้ว และตกเป็นข่าววิพากษ์วิจารณ์จนมีช่วงหนึ่ง คำว่า เบนโล กลายเป็นศัพท์แสลง มีความหมายว่า ตั้งครรภ์ เนื่องจากกรณีนี้

หมวดหมู่:ยาแผนโบราณ
ริกะ ฟูกามิ

**ริกะ ฟูกามิ** (, เกิดวันที่ 8 สิงหาคม ค.ศ. 1963) เป็นนักพากย์หญิงชาวญี่ปุ่น เธอเป็นรู้จักในการพากย์เป็น "ไอโนะ มินาโกะ" หรือ "เซเลอร์วีนัส" ในอนิเมะเรื่อง เซเลอร์มูน

ฟูกามิมีเพื่อนสนิทคือ "เอมิ ชิโนฮาระ" ผู้พากย์เสียงเซเลอร์จูปิเตอร์ ทั้งคู่เกิดในวันเดือนปีเดียวกัน

## ประวัติ
**ชื่อจริง :** ริกะ สึดะ (นามสกุลเดิม : ฟูกามิ)
**วันเกิด :** 8 สิงหาคม พ.ศ. 2506
**บ้านเกิด :** จังหวัดไซตามะ ประเทศญี่ปุ่น 
**สังกัด :** วีโว 

## ผลงาน

### แอนิเมชัน
* วีกันดั้ม รับบทเป็น เฮเลน แจ็คสัน
* โจโจ้ ล่าข้ามศตวรรษ รับบทเป็น ผู้หญิงที่อยู่ข้างดีโอ
* เซเลอร์มูน รับบทเป็น ไอโนะ มินาโกะ หรือ เซเลอร์วีนัส
* มาครอสพลัส รับบทเป็น มุน ฟาน รอน
* คินดะอิจิกับคดีฆาตกรรมปริศนา รับบทเป็น สึคิชิมะ ฟุยุโกะ (คดีฆาตกรรมโรงละครโอเปร่า), คิริชิมะ ซาโยโกะ (คดีฆาตกรรมเหรียญเงินฝรั่งเศส)
* ฮิมิโกะเด็น รับบทเป็น คิระ
* ดิจิมอนฟรอนเทียร์ รับบทเป็น โอฟานิมอน
* แม่มดน้อยโดเรมี อังกอร์ รับบทเป็น มาจอพรีม่า
* นินจาคาถาโอ้โฮเฮะ รับบทเป็น นัตสึฮิ
* มหัศจรรย์สาวน้อยพริตตี้เคียว รับบทเป็น เรกีเน่ / โคยามะ โชโกะ
* ครูพิเศษจอมป่วน รีบอร์นรับบทเป็น ซาวาดะ นานะ (แม่สึนะ)

### เกม
* ซุปเปอร์โรบ็อตไทเซ็น รับบทเป็น ซาฟีเน่
* โดคิวเซ รับบทเป็น มาซากิ นัตสึโกะ
* ควอ วาดิส (Qua Vadis) รับบทเป็น อาดีล่า คาน
* ไฟนอลแฟนตาซี XII รับบทเป็น ฟรัน

### ภาพยนตร์ต่างประเทศ
* The Accused (1988) พากย์เสียงของ ซาร่า โทเบียส (โจดี้ ฟอสเตอร์)
* Pretty Woman (1990) พากย์เสียงของ วิเวียน วาร์ด (จูเลีย โรเบิร์ตส)
* The Godfather: Part III (1990) พากย์เสียงของ เกรซ แฮมิลตัน (บริดเจ็ต ฟอนด้า)
* Street Fighter (1994) พากย์เสียงของ ชุนลี (มิงนา เวน)
* Batman Forever (1995) พากย์เสียงของ ดร.เชส เมอริเดียน (นิโคล คิดแมน)
* Executive Decision (1996) พากย์เสียงของ จีน (ฮัลลี่ แบร์รี่)
* 007 Tomorrow Never Dies (1997) พากย์เสียงของ เวย หลิง (หยังจื่อฉุง หรือ มิเชลล์ โหย่ว)
* I Know What You Did Last Summer (1997) พากย์เสียงของ เอลซ่า ชิเวอร์ส (บริดเจ็ต วิลสัน) 
* G.I. Jane (1997) พากย์เสียงของ  ร้อยเอกจอร์แดน โอนีล (เดมี่ มัวร์)
* Out of Sight (1998) พากย์เสียงของ คาเรน ซิสโก (เจนนิเฟอร์ โลเปซ)
* PLAYING BY HEART (1998) พากย์เสียงของ โจน (แองเจลีน่า โจลี่)
* Any Given Sunday (1999) พากย์เสียงของ  คริสติน่า (แคเมรอน ดิแอซ)
* Notting Hill (1999) พากย์เสียงของ แอนนา สก็อตต์ (จูเลีย โรเบิร์ตส)
* Shiri (1999) พากย์เสียงของ  ฮุน (คิม ยุนจิน)
* What Women Want (2000) พากย์เสียงของ ดาร์ซี่ แมคไกวร์ (เฮเลน ฮันต์)
* The Perfect Storm (2000) พากย์เสียงของ "คริส" คริสติน่า ค็อตเตอร์ (ไดแอน เลน)
* Lara Croft: Tomb Raider (2001) พากย์เสียงของ ลาร่า ครอฟต์ (แองเจลีน่า โจลี่)
* Someone Like You... (2001) พากย์เสียงของ เจน กู๊ดเดล (แอชลี่ย์ จัดด์)
* Spy Game (2001) พากย์เสียงของ เอลิซาเบ็ธ แฮดลี่ย์ (แคทเธอรีน แมคคอร์แม็ค)
* Panic Room (2002) พากย์เสียงของ เม็ก อัลต์แมน (โจดี้ ฟอสเตอร์)
* The Dangerous Lives of Altar Boys (2002) พากย์เสียงของ ซิสเตอร์ แอสซัมป์ต้า (โจดี้ ฟอสเตอร์)
* The Santa Clause 2 (2002) พากย์เสียงของ แครอล นิวแมน (เอลิซาเบ็ธ มิตเชลล์)
* The Interpreter (2005) พากย์เสียงของ ด็อด วู้ดส์ (แคทเธอรีน คีนเนอร์)
* Friends (ซิทคอม) พากย์เสียงของ โมนิก้า (คอร์ทนี่ย์ ค็อกซ์)

## แหล่งข้อมูลอื่น
* ประวัติส่วนตัวในเว็บต้นสังกัด (วีโว) 

หมวดหมู่:นักพากย์หญิงชาวญี่ปุ่น
หมวดหมู่:บุคคลจากจังหวัดไซตามะ


หมวดหมู่:นักพากย์หญิงจากจังหวัดไซตามะ
พระเจ้าจอห์นแห่งอังกฤษ

**พระเจ้าจอห์น** หรือที่รู้จักในพระนาม "**จอห์นผู้เสียแผ่นดิน**" ( ค.ศ. 1166-1216) เป็นกษัตริย์แห่งอังกฤษและเป็นกษัตริย์องค์ที่ 3 ของราชวงศ์แพลนแทเจอนิต ตั้งแต่ปี ค.ศ. 1199 จนกระทั่งพระองค์สวรรคตในปี ค.ศ. 1216 พระองค์สูญเสียดัชชีนอร์ม็องดีและดินแดนอื่น ๆ ในฝรั่งเศสส่วนใหญ่ให้แก่พระเจ้าฟีลิปที่ 2 แห่งฝรั่งเศส ส่งผลให้เกิดการล่มสลายของจักรวรรดิอ็องเกแว็ง และมีส่วนสนับสนุนการเติบโตของราชวงศ์กาเปเตียงของฝรั่งเศสในช่วงศตวรรษที่ 13 การจลาจลบารอนนำไปสู่การลงพระนามและประทับตราพระราชลัญจกรในมหากฎบัตรแม็กนาคาร์ตา ซึ่งเป็นเอกสารสำคัญที่ถือเป็นก้าวแรกในวิวัฒนาการของรัฐธรรมนูญของสหราชอาณาจักร

พระเจ้าจอห์นทรงเป็นพระโอรสองค์สุดท้องในพระราชโอรสทั้งสี่ของพระเจ้าเฮนรีที่ 2 แห่งอังกฤษและอาลีเยนอร์แห่งอากีแตน พระองค์มีพระสมัญญาว่า **จอห์น ผู้ไร้แผ่นดิน** เพราะพระองค์ไม่คาดว่าจะได้รับมรดกที่ดินที่สำคัญ พระองค์กลายเป็นพระราชโอรสองค์โปรดของพระเจ้าเฮนรีหลังจากการจลาจลที่ล้มเหลวในปี ค.ศ. 1173-1174 โดยพระเชษฐาของพระองค์คือ เฮนรียุวกษัตริย์, เจ้าชายริชาร์ด และ เจ้าชายเจฟฟรีย์ ต่อพระราชบิดาของพระองค์ เจ้าชายจอห์นได้รับแต่งตั้งให้เป็นเจ้าแห่งไอร์แลนด์ในปี ค.ศ. 1177 และได้รับมอบดินแดนในอังกฤษและในทวีป พระองค์พยายามกบฏต่อการปกครองของพระเจ้าริชาร์ดแต่ไม่สำเร็จในขณะที่พระเจ้าริชาร์ดเข้าร่วมในสงครามครูเสดครั้งที่สาม แต่พระองค์ได้รับการประกาศให้เป็นกษัตริย์หลังจากพระเจ้าริชาร์ดสวรรคตในปี ค.ศ. 1199 พระองค์ได้บรรลุข้อตกลงกับพระเจ้าฟีลิปที่ 2 แห่งฝรั่งเศส เพื่อรับรู้ถึงการครอบครองดินแดนแองเกแว็งของพระเจ้าจอห์นในสนธิสัญญาเลอกูเลต์ในปี ค.ศ. 1200

## อ้างอิง

## บรรณานุกรม

* 
* 
*  in 
* 
*  in 
*  in 
* 
*:  in 
* 
* 
*: 
* 
*: 
*: 
* 
*  in 
*  in 
*: 
* 
* 
*  in 
*  in 
* 
* 
* 
* 
*  in 
* 
* 
*: 
*:  in 
* 
*  in 
* 
* 
* 
* 
*: 
*:  in 
*: 
* 
* 
* 
* 
* 
* 
* 
* 
* 
*  in 
*: 
* 
*  in 
* 
* 
*  in 
* 
*: 
* 
* 
* 
*  in 
* 
* 
*  in 
* 
* 
* 
*  in 
* 
*  in 
* 

หมวดหมู่:บุคคลที่เกิดในปี พ.ศ. 1709
หมวดหมู่:บุคคลที่เสียชีวิตในปี พ.ศ. 1759
หมวดหมู่:พระมหากษัตริย์อังกฤษ
หมวดหมู่:ราชวงศ์แพลนแทเจอนิต
หมวดหมู่:เสียชีวิตจากโรคบิด
หมวดหมู่:ดยุกแห่งนอร์ม็องดี
หมวดหมู่:เอิร์ลแห่งคอร์นวอลล์
เห่าช้าง

**เห่าช้าง** (; ) เป็นสัตว์เลื้อยคลานในวงศ์เหี้ย (Varanidae) และ เป็นสัตว์ป่าคุ้มครอง ตาม พระราชบัญญัติสงวนและคุ้มครองสัตว์ป่า พ.ศ. 2535 

## ศัพทมูลวิทยา
โดยชื่อ "เห่าช้าง" มาจากเสียงขู่ศัตรู ฟังดูคล้ายเสียงขู่ของงูเห่า เชื่อกันว่าน้ำลายมีพิษ หากถูกกัดจะเป็นอันตรายถึงตายได้ ที่จริงแล้วเป็นความเชื่อที่ผิด 

## ลักษณะทั่วไป
ตัวจะเล็กกว่าเหี้ย (*V. salvator*) มีความยาวประมาณ 1.3 เมตร มีสีดำเข้ม มีลายเลือน ๆ ขวางลำตัว ปากแหลมและเกล็ดบนสั้น เกล็ดบนคอใหญ่เป็นแหลม ๆ คล้ายหนามทุเรียน เฉพาะช่วงคอเกล็ดจะย้อนไปหาส่วนหัว  อาศัยอยู่ในป่าทึบและเดินหากินบนพื้นดิน แต่ก็ปีนต้นไม้เก่ง  พบในป่าประเภทป่าดิบชื้นและป่าชายเลนในภาคใต้ของประเทศไทยและพม่า, หมู่เกาะสุมาตรา, บอร์เนียว, มาเลเซีย, ฟิลิปปินส์ แต่ก็มีรายงานพบที่อุทยานแห่งชาติเขาใหญ่ จังหวัดนครราชสีมาด้วย
อาหารคือ ไก่, นก, ปลา, กบ, เขียด กินได้ทั้งของสด และของเน่า

## การผสมพันธุ์
ผสมพันธุ์ในช่วงเดือนมกราคม-มีนาคม โดยวางไข่ตามหลุมที่ขุดเป็นโพรง เมื่อออกไข่แล้วจะไม่ฟักไข่ ลูกฟักออกจากไข่เองตามธรรมชาติ และเมื่อลูกออกจากไข่แล้วก็จะหากินเอง 

## อุปนิสัย
ดุร้ายกว่าเหี้ยชนิดอื่น ๆ เมื่อเข้าใกล้จะขู่ การเลี้ยงในสภาพที่เลี้ยงทำได้ยาก เนื่องจากเป็นสัตว์ขี้อาย

## อ้างอิง

## แหล่งข้อมูลอื่น

หมวดหมู่:สัตว์ป่าคุ้มครอง
หมวดหมู่:วงศ์เหี้ย
กิโลเมตรต่อชั่วโมง

**กิโลเมตรต่อชั่วโมง** () เป็นหน่วยวัดอัตราเร็ว (ปริมาณสเกลาร์) และความเร็ว (ปริมาณเวกเตอร์) ตามคำจำกัดความ วัตถุหนึ่งเคลื่อนที่ด้วยอัตราเร็ว 5 กิโลเมตรต่อชั่วโมง แปลว่าในเวลา 1 ชั่วโมง วัตถุนั้นจะเคลื่อนที่ได้ระยะทาง 5 กิโลเมตร อักษรย่อสำหรับกิโลเมตรต่อชั่วโมงคือ **กม./ชม.** หรือ **กม.·ชม.<sup>−1</sup>**

## การแปลงหน่วย
* 3.6 กม./ชม. ≡ 1 ม.·วินาที−1 (หน่วยอนุพันธ์ SI ของอัตราเร็ว เมตรต่อวินาที)
* 1 กม./ชม. ≈ 0.27778 ม.·วินาที−1
* 1 กม./ชม. ≈ 0.62137 ไมล์ต่อชั่วโมง ≈ 0.91134 ฟุตต่อวินาที
* 1 กม./ชม. ≈ 0.53996 นอต (ไมล์ทะเลต่อชั่วโมง)

หมวดหมู่:หน่วยความเร็ว
51

**51** (**ห้าสิบเอ็ด**) เป็นจำนวนธรรมชาติที่อยู่ถัดจาก 50 (ห้าสิบ) และอยู่ก่อนหน้า 52 (ห้าสิบสอง)

## คำเติมนำหน้า
* ภาษากรีก - 
* ภาษาละติน - 

## ความหมาย
* 51 เป็นเลขอะตอมของ พลวง

## ในทางคณิตศาสตร์

หมวดหมู่:จำนวนเต็ม
49

**49** (**สี่สิบเก้า**) เป็นจำนวนธรรมชาติที่อยู่ถัดจาก 48 (สี่สิบแปด) และอยู่ก่อนหน้า 50 (ห้าสิบ)

## คำเติมนำหน้า
* ภาษากรีก - 
* ภาษาละติน - 

## ความหมาย
* 49 เป็นเลขอะตอมของ อินเดียม

## ในทางคณิตศาสตร์

หมวดหมู่:จำนวนเต็ม
วิกิแมเปีย

**วิกิแมเปีย** () เป็นโครงการสารานุกรมออนไลน์ทางภูมิศาสตร์ โครงการนี้มีแผนที่เชิงโต้ตอบ "ที่คลิกได้" ซึ่งใช้กูเกิล แผนที่กับระบบทางภูมิศาสตร์ที่อิงจากวิกิ

เว็บไซต์วิกิแมเปียผลิตโดย Alexandre Koriakine และ Evgeniy Saveliev ในเดือนพฤษภาคม ค.ศ. 2006 ข้อมูลเมื่อเดือนพฤศจิกายน ค.ศ. 2017 มีการรวบรวมข้อมูลต่าง ๆ ทั้งจากผู้ใช้ที่ลงทะเบียนและไม่ได้ลงทะเบียนที่น้อยกว่า 28,000,000 อย่าง และทั้งหมดเผยแพร่ภายใต้สัญญาอนุญาตครีเอทีฟคอมมอนส์ ถึงแม้ว่าชื่อโครงการทำให้นึกถึงวิกิพีเดีย และผู้สร้างก็นำปรัชญา"วิกิ"บางส่วนมาใช้ด้วย เว็บนี้ไม่ได้เป็นส่วนหนึ่งของมูลนิธิวิกิมีเดีย งานวิจัยใน ค.ศ. 2017 ระบุว่าเว็บไซต์นี้ได้รับความนิยมน้อยลง

## สถานะปัจจุบัน
* 16 สิงหาคม 2549 - จำนวนสถานที่ที่ถูกระบุพิกัด ครบ 1,000,000 ตำแหน่ง 
* 4 กันยายน 2549 - สามารถใช้งานกับโทรศัพท์มือถือที่สนับสนุนจาวา โดยใช้โปรแกรม Mobile GMaps 
* 21 กันยายน 2549 - สามารถเชื่อมต่อกับเครื่องรับจีพีเอส 
* 2 ตุลาคม 2549 - สามารถเชื่อมโยงกับกูเกิลเอิร์ธ 
* 8 ตุลาคม 2549 - เริ่มนำระบบสมาชิกมาใช้ ผู้ใช้ที่สมัครสมาชิก เมื่อใช้งานไประยะหนึ่ง จะสามารถย้าย ขยาย และป้องกันการแก้ไขสถานที่ได้
* 22 พฤศจิกายน 2549 - จำนวนสถานที่ที่ถูกระบุพิกัด ครบ 2,000,000 ตำแหน่ง 
* 3 มีนาคม 2550 - จำนวนสถานที่ที่ถูกระบุพิกัด ครบ 3,000,000 ตำแหน่ง 
* 22 มีนาคม 2550 - สามารถระบุสถานที่เป็นรูปหลายเหลี่ยม เพื่อเพิ่มความถูกต้อง และเพิ่มเครื่องมือวัดระยะทาง วัดพื้นที่ 

ข้อมูลในวิกิเมเปีย สามารถเชื่อมโยงกับกูเกิลเอิร์ธได้ โดยผู้ใช้กูเกิลเอิร์ธ เวอร์ชันล่าสุด (Release 4 beta) ที่โหลด Wikimapia data layer for Google Earth จะเรียกใช้งานข้อมูลที่บันทึกในวิกิเมเปียได้

จนถึงปัจจุบัน วิกิแมเปีย ยังไม่มีนโยบายที่ชัดเจน เกี่ยวกับลิขสิทธิ์ของข้อมูล ยังไม่มีการระบุสัญญาอนุญาต และซอฟต์แวร์ของเซิร์ฟเวอร์ที่ไม่ได้เป็นซอฟต์แวร์เสรี ทำให้มีเสียงวิพากษ์วิจารณ์ว่าอาจมีการนำไปใช้ในเชิงธุรกิจ และมีการต่อต้านในวิกิพีเดียบางภาษา ส่งผลให้บทความ Wikimapia ในภาษาเนเธอร์แลนด์ และภาษาเยอรมัน  ถูกผู้ดูแลลบทิ้ง

## อ้างอิง

## แหล่งข้อมูลอื่น

* 
* Wikimapia at OpenStreetMap

หมวดหมู่:ชุมชนวิกิ
หมวดหมู่:เว็บไซต์
หมวดหมู่:กูเกิล
อาร์เคีย

**อาร์เคีย** () เป็นหนึ่งในสามโดเมนของสิ่งมีชีวิตบนโลกที่ประกอบไปด้วยโพรแคริโอต ตอนแรกอาร์เคียได้ถูกจัดรวมเป็นหนึ่งของโดเมนแบคทีเรีย ต่อมาถูกแยกเป็นโดเมนของมันเองเนื่องจากมีคุณสมบัติที่แตกต่างออกจากแบคทีเรียกับยูแคริโอต สายพันธุ์อาร์เคียประกอบด้วยหลายไฟลัมซึ่งยากจะศึกษาและจัดเป็นหมวดหมู่ เพราะว่าสายพันธุ์เหล่านี้ไม่สามารถเพาะเชื้อในห้องแล็ปได้ง่าย ที่ผ่านมาการทดสอบและวิเคราะห์ตัวอย่างกรดนิวคลีอิกในสิ่งแวดล้อมเป็นวิธีหลักของการที่จะตรวจพบหรือศึกษาอาร์เคีย

ถึงแม้ขนาดและรูปทรงของอาร์เคียจะคล้ายคุณลักษณะของแบคทีเรีย แต่พวกเขาก็ยังคงมียีนกับเส้นทางการเผาผลาญพลังงานที่คล้ายกับยูแคริโอต ยกตัวอย่างเช่นเอนไซม์ที่กระตุ้นกระบวนการถอดและแปลรหัสพันธุกรรม นอกจากนี้อาร์เคียยังมีเอกลักษณ์ชีวเคมีพิเศษอย่างเช่น การใช้ไขมันอีเทอร์ในเยื่อหุ้มเซลล์และความสามารถที่จะประยุกต์ใช้แหล่งพลังงานมากกว่ายูคาริโอต อาร์เคียบางประเภทใช้สารประกอบอินทรีย์เช่นน้ำตาลกลูโคส สารประกอบอนินทรีย์เช่นแอมโมเนีย สารประกอบและไอออนเช่นก๊าซไฮโดรเจนและไอออนโลหะ หรือพลังงานแสงอาทิตย์ สายพันธุ์ต่างๆ ของอาร์เคียจะสืบพันธุ์แบบไม่อาศัยเพศผ่านกระบวนการแตกหน่อ การแบ่งตัวออกเป็นสอง และการขาดออกเป็นท่อน พวกอาร์เคียไม่สามารถสร้างสปอร์เหมือนแบคทีเรีย

ประเภทอาร์เคียแรก ๆ ที่ถูกค้นพบเป็นจำพวกอิกซ์ตรีโมไฟล์ที่สามารถดำรงชีวิตในสิ่งแวดล้อมที่สิ่งมีชีวิตชนิดอื่น ๆ อยู่อาศัยลำบากเนื่องจากสภาพแวดล้อมที่ แห้งจัด ร้อนจัด เย็นจัด เค็มจัด หรือแรงกดดันอากาศสูงจัดในเบื้องต้น การพัฒนาด้านเทคโนโลยีนำมาสู่การค้นพบอาร์เคียสายพันธุ์ใหม่ในสิ่งแวดล้อมประเภทอื่นๆ นักวิทยาศาสตร์จึงทราบว่าสายพันธุ์ต่างๆ ของอาร์เคียสามารถอยู่อาศัยในเกือบทุกแห่งบนโลกโดยเฉพาะในแพลงก์ตอนที่อาศัยอยู่ในมหาสมุทร นอกจากนี้แล้วอาร์เคียยังคงอยู่อาศัยในระบบทางเดินอาหารและบนผิวหนังของสิ่งมีชีวิตนานาชนิดรวมถึงมนุษย์โดยเป็นหนึ่งของไมโครไบโอต้า อาร์เคียมีหลายบทบาทในธรรมชาติและสิ่งแวดล้อมซึ่งรวมถึง การตรึงคาร์บอน การสนับสนุนวัฏจักรไนโตรเจน การหมุนเวียนของสารประกอบอินทรีย์ และการควบคุมของความสัมพันธ์ที่เอื้อประโยชน์ของชุมชนแบคทีเรียประเภทต่างๆ 

ขณะนี้นักวิทยาศาสตร์ยังไม่ได้ค้นพบสายพันธุ์อาร์เคียที่มีพฤติกรรมเหมื่อนเชื้อโรคหรือปรสิต ส่วนใหญ่แล้วจะเป็นสายพันธุ์อาร์เคียเช่นเหล่าเมทาโนเจน หรืออาร์เคียที่สามารถผลิตแก๊สมีเทนนั่นเอง ซึ่งสายพันธุ์จะมีภาวะพึ่งพาหรืออิงอาศัยสิ่งมีชีวิตประเภทอื่น ๆ

## อ้างอิง

## แหล่งข้อมูลอื่น

หมวดหมู่:ชีววิทยา
พลาสโมเดสมาตา

**พลาสโมเดสมาตา ** (Plastmodesmata) เป็นช่องว่างเล็กจำนวนมาก (ในรูปเอกพจน์เรียกว่า พลาสโมเดสมา : plasmodesma) ที่อยู่บนผนังเซลล์ มีขนาดเส้นผ่านศูนย์กลางประมาณ 50-60 นาโนเมตร ช่วยทำหน้าที่เชื่อมเซลล์ที่อยู่ใกล้เคียงกัน เพื่อช่วยในการขนถ่ายสิ่งๆต่างๆระหว่างเซลล์พืช (แบบ apoplast) เช่น น้ำ สารอาหาร ฮอร์โมน (Epel, 1994) ซึ่งอาจจะอยู่รวมกันอย่างหนาแน่น ถึง 1 ล้านช่องต่อตารางมิลลิเมตร ซึ่งจะกินพื้นที่ประมาณ 1% ของพื้นที่ผิวของผนังเซลล์เท่านั้น (Salisbury and Ross, 1992)

## โครงสร้าง
ในเซลล์พืชปกติจะมีพลาสโมเดสมาประมาณ 103 and 105 รู เชื่อมต่อระว่างเซลล์ต่างๆ ที่ติดกัน. โดยมีโครงสร้าง 3 ชั้น อันได้แก่,  ชั้นพลาสมาเมมเบรน, ชั้น*ปลอกหุ้มไซโตพลาสมิก*, และ *เดสโมทิวบูล*  ในพืช C4 เซลล์มีโซฟิลล์และเซลล์บันเดิลชีทที่อยู่ติดกัน จะมีพลาสโมเดสมาตาเชื่อมระหว่างเซลล์ทั้งสอง และทำหน้าที่เป็นทางผ่านและลำเลียงสารจากกระบวนการเมแทบอลิซึม ระหว่างเซลล์มีโซฟิลล์และเซลล์บันเดิลชีทอีกด้วย

### พลาสมาเมมเบรนของพลาสโมเดสมาตา
ลักษณะของพลาสมาเมมเบรนของพลาสโมเดสมาตา (Plasmodesmatal plasma membrane) นั้นเป็นส่วนต่อขยายมาจากเยื่อหุ้มเซลล์ (cell membrane) หรือเรียกว่า พลาสมาเลมมา  ซึ่งมีลักษณะเหมือนกับโครงสร้างภายในเซลล์ที่เรียกว่า ฟอสโฟไลปิดไบเลเยอร์.

### ปลอกหุ้มไซโตพลาสมิก
ปลอกหุ้มไซโตพลาสมิก (Cytoplasmic sleeve) เป็นช่องว่างที่เต็มไปด้วยของเหลวที่ถูกปิดโดยพลาสมาเลมมาและเป็นส่วนที่ต่อเนื่องของไซโตซอล. 
การเคลื่อนที่ของโมเลกุลและอิออนต่างๆผ่านพลาสโมเดสมาตานั้น สันนิษฐานว่าเกิดจากการรอดปลอกหุ้มนี้. โมเลกุลที่เล็กกว่า (เช่นน้ำตาลและกรดอะมิโน) และอิออนต่างๆ สามารถผ่านพลาสโมเดสมาตา
โดยวิธีการแพร่โดยมิต้องใช้พลังงานทางเคมีในการขับเคลื่อนแต่อย่างใดเลย. แต่อย่างไรก็ดียังไม่แน่ชัดว่าการขนถ่ายแบบเลือกสรรในโมเลกุลที่ใหญ่กว่ากระทำได้อย่างไร อาทิ การขนถ่ายโมเลกุลของโปรตีนเป็นต้น.  
หนึ่งในสมมติฐานนั่นคือการที่โพลีแซคคาไรด์แคลโรสได้สะสมรอบคอพลาสโมเดสมาตาเพื่อสร้างปลอกเพื่อลดเส้นผ่าศูนย์กลางของโมเลกุลพวกนั้น
อันเป็นการควบคุมให้สามารถซึมเข้าสู่สารภายในไซโตพลาสซึมได้ 

### เดสโมทิวบูล

## การขนส่ง
## อ้างอิง

หมวดหมู่:กายวิภาคศาสตร์เซลล์
หมวดหมู่:กายวิภาคศาสตร์ของพืช
หมวดหมู่:ชีววิทยา
หมวดหมู่:ออร์แกเนลล์
ไกลออกซิโซม

**ไกลออกซิโซม** () เป็นเพอรอกซิโซมชนิดพิเศษที่พบในพืช โดยเฉพาะในเนื้อเยื่อเก็บสะสมไขมันของเมล็ดพืชที่กำลังงอก และในเชื้อราเส้นใย เมล็ดพืชที่เก็บสะสมไขมันและน้ำมันมีหลายชนิด อาทิ เมล็ดข้าวโพด เมล็ดถั่วเหลือง เมล็ดทานตะวัน เมล็ดถั่วลิสง และเมล็ดฟักทอง เอนไซม์เบตาออกซิเดชันของเพอรอกซิโซมทำหน้าที่เป็นตัวออกซิไดส์กรดไขมันในไกลออกซิโซมให้กลายเป็นอะซิติลโคเอนไซม์ เอ เช่นเดียวกับในเพอรอกซิโซม กระบวนการออกซิไดส์กรดไขมันสร้างไฮโดรเจนเพอร์ออกไซด์ (H2O2) พร้อมกับใช้ออกซิเจน (O2) ด้วยเหตุนี้เมล็ดพืชจึงต้องอาศัยออกซิเจนในการงอก นอกจากทำหน้าที่อย่างเพอรอกซิโซมแล้ว ไกลออกซิโซมยังมีเอนไซม์สำคัญของวัฏจักรไกลออกซีเลต ได้แก่ ไอโซซิเตรตไลเอส และมาเลตซินเทส ที่ช่วยลัดวัฏจักรไกลออกซีเลต 

ด้วยประการนี้ ไกลออกซิโซมจึงบรรจุเอมไซม์ที่เริ่มต้นการสลายกรดไขมันเช่นเดียวกับเพอรอกซิโซม และยังมีเอนไซม์เพิ่มเติมสำหรับผลิตผลิตภัณฑ์มัธยันต์สำหรับการสังเคราะห์น้ำตาลด้วยกระบวนการกลูโคนีโอเจเนซิส ต้นอ่อนจะใช้น้ำตาลที่สังเคราห์จากไขมันนี้ไปจนกว่าจะเจริญเติบโตสมบูรณ์เพียงพอที่จะผลิตน้ำตาลได้เองจากกระบวนการสังเคราะห์ด้วยแสง

เพอรอกซิโซมของพืชยังมีส่วนในกระบวนการหายใจแสงและเมแทบอลิซึมของในโตรเจนในปมรากอีกด้วย

## อ้างอิง

## แหล่งข้อมูลอื่น
* Sengbusch, Peter V. (2003) ''Botany online: Peroxysomes and Glyoxysomes''
* UniProt Knowledgebase keyword: Glyoxysome
* 

หมวดหมู่:ออร์แกเนลล์
เยื่อหุ้มเซลล์

thumb|upright=1.2|เยื่อหุ้มเซลล์
**เยื่อหุ้มเซลล์** () เป็นเยื่อหุ้มที่อยู่ชิดกับผนังเซลล์ อาจมีลักษณะเรียบ หรือพับไปมา เพื่อขยายขนาดเยื่อหุ้มเซลล์เข้าไปในเซลล์ เรียกว่า มีโซโซม (mesosome) หรือที่เรียกกันอีกอย่างว่า "เซลล์คุม" มีหน้าที่ควบคุม การเข้าออกของน้ำ สารอาหาร และอิออนโลหะต่าง ๆ เป็นตัวแสดงขอบเขตของเซลล์ เซลล์ทุกชนิดต้องมีเยื่อหุ้มเซลล์ 

เยื่อหุ้มเซลล์เป็นเยื่อบาง ๆ ประกอบด้วยสารประกอบสองชนิด คือ ไขมันชนิดฟอสโฟลิปิดกับโปรตีน โดยมีฟอสโฟลิปิดเรียงตัวเป็น 2 ชั้น มีกรดไขมันอยู่ตรงกลาง หมู่ฟอสเฟตอยู่ 2 ข้าบ โปรตีนแซกอยู่ หรือแปะอยู่บนผิว โดยมีไขมันหนาประมาณ 35 อังสตรอม และโปรตีนข้างละ 20 อังสตรอม รวมทั้งหมดหนา 75 อังสตรอม ลักษณะที่แสดงส่วนประกอบของเยื่อหุ้มเซลล์นี้ต้องส่องดูด้วยกล้องจุลทรรศน์อิเล็กตรอน จึงจะเห็นได้

เยื่อหุ้มสามารถแตกตัวเป็นทรงกลมเล็ก ๆ เรียกเวสิเคิล (Vesicle) ซึ่งมีช่องว่างภายใน (Lumen) ที่บรรจุสารต่าง ๆ และสามารถเคลื่อนที่ไปหลอมรวมกับเยื่อหุ้มอื่น ๆ ได้ การเกิดเวสิเคิลนี้เกิดขึ้นได้ทั้งกับการขนส่งสารระหว่างออร์แกเนลล์ และการขนส่งสารออกนอกเซลล์ที่เรียกเอกโซไซโทซิส (Exocytosis) ตัวอย่างเช่น การที่รากเจริญไปในดิน เซลล์รากจะสร้างมูซิเลจ (Mucilage) ซึ่งเป็นสารสำหรับหล่อลื่น เซลล์สร้างมูซิเลจบรรจุในเวสิเคิล จากนั้นจะส่งเวสิเคิลนั้นมาหลอมรวมกับเยื่อหุ้มเซลล์เพื่อปล่อยมูสิเลจออกนอกเซลล์ ในกรณีที่มีความต้องการขนส่งสารขนาดใหญ่เข้าสู่เซลล์ เยื่อหุ้มเซลล์จะเว้าเข้าไปด้านใน ก่อตัวเป็นเวสิเคิลหลุดเข้าไปในเซลล์ โดยมีสารที่ต้องการอยู่ภายในช่องว่างของเวสิเคิล การขนส่งแบบนี้เรียกเอ็นโดไซโตซิส (Endocytosis)

นอกจากนั้น เยื่อหุ้มยังทำหน้าที่เป็นเยื่อเลือกผ่าน ยอมให้เฉพาะสารที่เซลล์ต้องการหรือจำเป็นต้องใช้เท่านั้นผ่านเข้าออกได้ การแพร่ผ่านเยื่อหุ้มเซลล์เกิดขึ้นได้ดีกับสารที่ละลายในไขมันได้ดี ส่วนสารอื่น ๆ เช่น ธาตุอาหาร เกลือ น้ำตาล ที่แพร่เข้าเซลล์ไม่ได้ จะใช้การขนส่งผ่านโปรตีนที่เยื่อหุ้มเซลล์ ซึ่งเป็นได้ทั้งแบบที่ใช้และไม่ใช้พลังงาน

## อ้างอิง


หมวดหมู่:ออร์แกเนลล์
หมวดหมู่:กายวิภาคศาสตร์เซลล์
สาหร่าย

**สาหร่าย** เป็นชื่อเรียกสิ่งมีชีวิตหลายชนิดในอาณาจักรโครมาลวีโอลาตา เอกซ์คาวาตา ไรซาเรีย มีลักษณะคล้ายพืช แต่ไม่มีส่วนที่เป็นราก ลำต้น และใบที่แท้จริง มีขนาดตั้งแต่เล็กมากมีเซลล์เดียว ไปจนถึงขนาดใหญ่ที่ประกอบด้วยเซลล์จำนวนมาก อาจเป็นเส้นสายหรือมีลักษณะคล้ายพืชชั้นสูงก็มี การแบ่งพวกสาหร่ายแบ่งตามรูปร่างลักษณะภายนอกหรือดูตามสี จึงมีสาหร่ายสีเขียว เขียวแกมน้ำเงิน น้ำตาล และสีแดง สาหร่ายสืบพันธุ์โดยไม่อาศัยเพศก็มี อาศัยเพศก็มี อย่าสับสนกับสาหร่ายบางชนิด เช่น สาหร่ายหางม้า สาหร่ายหางกระรอก สาหร่ายข้าวเหนียว สาหร่ายเหล่านี้ คือพืชดอกไม่ใช่โพรทิสต์

แหล่งที่อยู่ของสาหร่ายมีต่าง ๆ กัน ส่วนใหญ่อยู่ในน้ำ ทั้งน้ำจืด น้ำกร่อย น้ำเค็ม คุณค่าทางอาหารของสาหร่ายพบว่าไม่สูงมากนัก คาร์โบไฮเดรตที่มีอยู่เป็นพวกที่ย่อยยากในตัวคน โปรตีนก็มีน้อยแต่สิ่งที่ได้จากสาหร่าย คือ แร่ธาตุและวิตามินหลายชนิด นอกจากเป็นอาหารคน เช่น สาหร่ายอบกรอบ และปัจจุบันนำมาประกอบเป็นผลิตภัณฑ์ต่าง ๆ แล้วยังใช้เป็นอาหารสัตว์ เป็นปุ๋ยและเป็นยา 

สาหร่ายสีเขียวแกมน้ำเงิน สามารถจับไนโตรเจนในอากาศได้อย่างอิสระ (Nonsymbiotic Nitrogen Fixer) Anabaena, Oscillatoria, nostoc

## การบริโภค
มีการนำสาหร่ายบางสายพันธ์มาบริโภค เช่น จี้ฉ่าย หรือ สาหร่ายโนริ (Nori) เป็นสาหร่ายสีแดงลักษณะแผ่นคล้ายใบมีด นำมาใส่กับต้มจืดใส่หมูสับด้วย และประยุกต์นำมาทอดกรอบเป็นอาหารว่างได้ 

## อ้างอิง

## แหล่งข้อมูลอื่น

*  – a database of all algal names including images, nomenclature, taxonomy, distribution, bibliography, uses, extracts
* 
* 
*
4000

**4000** (**สี่พัน**) เป็นจำนวนธรรมชาติที่อยู่ถัดจาก 3999 (สามพันเก้าร้อยเก้าสิบเก้า) และอยู่ก่อนหน้า 4001 (สี่พันเอ็ด)

## คำเติมนำหน้า
* ภาษากรีก - 
* ภาษาละติน - 

## ความหมาย

## ในทางคณิตศาสตร์

## อ้างอิง

หมวดหมู่:จำนวนเต็ม
นิวคลีโอลัส

[thumb|right|300px|ไดอาแกรมแสดงนิวคลีโอลัสภายใน[นิวเคลียสของเซลล์]]

**นิวคลีโอลัส** (; , พหูพจน์: **นิวคลีโอไล** nucleoli; ) เป็นโครงสร้างใหญ่สุดภายในนิวเคลียสของเซลล์ยูคารีโอต ในนิวคลีโอลัสมีความสำคัญคือเป็นบริเวณที่เกิดการชีวกำเนิดของไรโบโซม (ribosome biogenesis) นอกจากนี้นิวคลีโอไลยังมีส่วนในการสร้างอนุภาคการรับรู้ทางสัญญาณ (signal recognition particle) และมีส่วนในการรับมือกับความเครียด (stress) ของเซลล์ นิวคลีโอไลประกอบด้วยโปรตีน, DNA และ RNA และก่อตัวขึ้นรอบพื้นที่ทางโครโมโซม (chromosomal regions) เฉพาะ ที่เรียกว่า พื้นที่จัดการนิวคลีโอลาร์ (nucleolar organising regions) การทำงานผิดปกติของนิวคลีโอไลอาจเป็นสาเหตุของอาการผิดปกติในมนุษย์ที่เรียกว่า นิวคลีโอพาธี ("nucleolopathies") ในปัจจุบันนิวคลีโอลัสกำลังถูกสำรวจในฐานะเป้าหมายหนึ่งสำหรับการทำเคโมเทอราพี (chemotherapy) เพื่อรักษาโรคมะเร็ง

## อ้างอิง

หมวดหมู่:ออร์แกเนลล์
หมวดหมู่:กายวิภาคศาสตร์เซลล์
มหากฎบัตร

**มหากฎบัตร** (; แปลว่า "กฎบัตรใหญ่") บางครั้งก็เรียกว่า "กฎบัตรใหญ่แห่งเสรีภาพ" () เป็นกฎบัตรของอังกฤษที่ตราขึ้นเมื่อ ค.ศ. 1215 ในสมัยพระเจ้าจอห์น โดยถือกันว่ามหากฎบัตรนี้คืออิทธิพลที่ยิ่งใหญ่ที่มีต่อประวัติศาสตร์ศาสตร์อันยาวนานของกระบวนการที่นำมาสู่กฎหมายรัฐธรรมนูญในปัจจุบัน 

การที่มหากฎบัตรเกิดขึ้นมาได้นั้นเนื่องมาจากข้อขัดแย้งระหว่างพระสันตปาปา พระเจ้าจอห์น และคณะขุนนางอังกฤษของพระองค์เกี่ยวกับสิทธิ์ของพระมหากษัตริย์ มหากฎบัตรบังคับให้พระมหากษัตริย์ทรงสละสิทธิ์บางอย่าง และยอมรับกระบวนการทางกฎหมายบางอย่าง และยังให้รับว่าพระราชประสงค์ของพระมหากษัตริย์ต้องอยู่ภายใต้กฎหมาย

มีความเข้าใจผิดที่แพร่หลายหลายประการเกี่ยวกับมหากฎบัตรนี้  เช่นว่าเป็นเอกสารชิ้นแรกสุดที่จำกัดสิทธิ์ของพระมหากษัตริย์โดยกฎหมายบ้าง (ความจริงไม่ใช่กฎบัตรแรกที่จำกัดสิทธิ์กษัตริย์และมหากฎบัตรนี้ส่วนหนึ่งมาจากสืบเนื่องกฎบัตรแห่งอิสรภาพ) และในแง่ปฏิบัติ พระมหากษัตริย์ถูกจำกัดสิทธิ์บ้าง เป็นเอกสารที่ตายตัวไม่มีการเปลี่ยนแปลงบ้าง

มหากฎบัตรได้รับการปรับปรุงแก้ไขมาโดยตลอดยุคมืด และแก้ไขต่อในสมัยราชวงศ์ทิวดอร์และราชวงศ์สจวต และต่อมาในสมัยคริสต์ศตวรรษที่ 17 และ 18 ล่วงมาถึงช่วงแรกของคริสต์ศตวรรษที่ 19 มาตราต่าง ๆ ที่มีเดิมในกฎหมายอังกฤษถูกยกเลิกหรือได้รับการปรับปรุงไปเกือบหมด

อิทธิพลของมหากฎบัตรนอกประเทศอังกฤษ อาจเห็นได้ในรัฐธรรมนูญของสหรัฐอเมริกาและในกฎหมายว่าด้วยสิทธิ์ นอกจากนี้ ประเทศต่าง ๆ ที่ใช้กฎหมายจารีตแต่มีรัฐธรรมนูญจะมีอิทธิพลของมหากฎบัตรอยู่ ทำให้มหากฎบัตรกลายเป็นเอกสารทางกฎหมายที่มีความสำคัญที่สุดในประวัติศาสตร์แห่งประชาธิปไตย

เนื้อหาหลักในมหากฎบัตรกล่าวถึงสิทธิในการได้รับความคุ้มครองตามกฎหมายของเสรีชน ไม่ว่าบุคคลนั้นจะอยู่ในชนชั้นหรือวรรณะใดก็ตาม และพระเจ้าแผ่นดินจะต้องมอบสิทธินี้ให้กับขุนนางหรือผู้ครอบครองที่ดิน (vassal) และขุนนางนั้นจะต้องมอบสิทธิให้กับพลเมืองหรือไพร่ในสังกัด โดยพลเมืองทุกคนจะไม่ถูกกดขี่ พ่อค้าและชาวนาไม่จำเป็นต้องมอบสินค้าบางส่วนหรือผลิตผลทางเกษตรให้กับขุนนางหรือพระเจ้าแผ่น เพื่อเป็นค่าคุ้มครอง ดังเนื้อความในส่วนหนึ่งของมหากฎบัตร ที่กล่าวว่า "จะไม่มีบุคคลที่ถูกกักขัง หน่วงเหนี่ยว โดยปราศจากอิสรภาพ หรือถูกยึด ขู่กรรโชก ทรัพย์สินโดยปราศจากคำตัดสินของศาล" นอกจากนี้มีในมหากฎบัตรยังได้กล่าวถึงการเรียกเก็บภาษีของพระเจ้าแผ่นดิน ซึ่งพระเจ้าแผ่นดินจะทรงเรียกเก็บภาษีตามพระราชหฤทัย โดยไม่ผ่านการเห็นชอบจากสภาบริหารราชการแผ่นดิน (The Great Council of the Nation) มิได้ 

## อ้างอิง

* นันทนา กปิลกาญจน์. *ประวัติศาสตร์และอารยธรรมโลก ฉบับปรับปรุง.* พิมพ์ครั้งที่ 6. กรุงเทพมหานคร: โอเดียนสโตร์, 2542.
* Robinson, J.H. *Medieval and Modern Times.* 1st ed., Boston: Ginn and Company, 1926.

หมวดหมู่:กฎหมายสหราชอาณาจักร
หมวดหมู่:กฎหมายรัฐธรรมนูญ
หมวดหมู่:ความทรงจำแห่งโลก
พระราเมศวร

**พระราเมศวร** เป็นพระอิสริยยศของพระราชโอรสในพระมหากษัตริย์แห่งกรุงศรีอยุธยา โดยมากเป็นพระอิสริยยศของพระราชโอรสพระองค์ใหญ่และอยู่ในที่จะรับรัชทายาทต่อไป อาจหมายถึง

* สมเด็จพระราเมศวร - พระราชโอรสในสมเด็จพระรามาธิบดีที่ 1
* พระราเมศวร (สมเด็จพระบรมไตรโลกนาถ) - พระราชโอรสในสมเด็จพระบรมราชาธิราชที่ 2
* พระราเมศวร - พระราชโอรสในสมเด็จพระมหาจักรพรรดิ
* พระบาทสมเด็จพระปิ่นเกล้าเจ้าอยู่หัว - ซึ่งทรงมีพระนามหนึ่งในพระนามาภิไธยว่า "*พระบาทสมเด็จพระปวเรนทราเมศวร์ "*
อำเภอเขาพนม

**เขาพนม** เป็นอำเภอหนึ่งของจังหวัดกระบี่

## ประวัติ
อำเภอเขาพนม ได้รับการยกฐานะจากกิ่งอำเภอเป็นอำเภอเมื่อปี พ.ศ. 2516 มีผลบังคับใช้ตั้งแต่วันที่ 13 กรกฎาคม พ.ศ. 2516 โดยแยกออกมาจากอำเภอเมืองกระบี่

## ที่ตั้งและอาณาเขต
อำเภอเขาพนมมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอปลายพระยา อำเภอชัยบุรี และอำเภอพระแสง (จังหวัดสุราษฎร์ธานี)
* **ทิศตะวันออก** ติดต่อกับอำเภอทุ่งใหญ่ (จังหวัดนครศรีธรรมราช)
* **ทิศใต้** ติดต่อกับอำเภอลำทับ อำเภอคลองท่อม อำเภอเหนือคลอง และอำเภอเมืองกระบี่ 
* **ทิศตะวันตก** ติดต่อกับอำเภอเมืองกระบี่และอำเภออ่าวลึก

## การแบ่งเขตการปกครอง
### การปกครองส่วนภูมิภาค
อำเภอเขาพนมแบ่งเขตการปกครองออกเป็น 6 ตำบล 54 หมู่บ้าน ได้แก่

### การปกครองส่วนท้องถิ่น
ท้องที่อำเภอเขาพนมประกอบด้วยองค์กรปกครองส่วนท้องถิ่น 7 แห่ง ได้แก่
* **เทศบาลตำบลเขาพนม** ครอบคลุมพื้นที่บางส่วนของตำบลเขาพนม
* **องค์การบริหารส่วนตำบลเขาพนม** ครอบคลุมพื้นที่ตำบลเขาพนม (นอกเขตเทศบาลตำบลเขาพนม)
* **องค์การบริหารส่วนตำบลเขาดิน** ครอบคลุมพื้นที่ตำบลเขาดินทั้งตำบล
* **องค์การบริหารส่วนตำบลสินปุน** ครอบคลุมพื้นที่ตำบลสินปุนทั้งตำบล
* **องค์การบริหารส่วนตำบลพรุเตียว** ครอบคลุมพื้นที่ตำบลพรุเตียวทั้งตำบล
* **องค์การบริหารส่วนตำบลหน้าเขา** ครอบคลุมพื้นที่ตำบลหน้าเขาทั้งตำบล
* **องค์การบริหารส่วนตำบลโคกหาร** ครอบคลุมพื้นที่ตำบลโคกหารทั้งตำบล

## อุทยานแห่งชาติทางบก
*อุทยานแห่งชาติเขาพนมเบญจา

## งานประจำปี
* งานบวงสรวงเจ้าแม่เขาพนม
## เหตุการณ์สำคัญ
วันที่ 6 กันยายน พ.ศ. 2565 ธีรศักดิ์ บุญเรือง หรือ เสี่ยต้อย เจ้าของร้านจำหน่ายและเปลี่ยนยางรถยนต์ในอำเภอเขาพนมได้ก่อเหตุขับรถชนรถจักรยานยนต์แล้วลงจากรถมาใช้ปืนลูกซองยิงเด็กนักเรียนม.6 ที่ซ้อนสามรถจักรยานยนต์ จนเสียชีวิตทั้ง 3 คน ที่ตำบลพรุเตียว โดยสาเหตุการก่อเหตุมาจากการหลอนประสาทจากยาบ้า เหตุการณ์ดังกล่าวส่งผลให้สมศักดิ์ เทพสุทิน รัฐมนตรีว่าการกระทรวงยุติธรรม ได้สั่งการให้สำนักงานคณะกรรมการป้องกันและปราบปรามยาเสพติด และหน่วยงานที่เกี่ยวข้อง เข้าตรวจค้นและจับกุมผู้ค้ายาเสพติดและผู้เสพยาเสพติดในพื้นที่จังหวัดกระบี่

## การเดินทาง
การเดินทางจากกรุงเทพฯมายังอำเภอเขาพนม จังหวัดกระบี่

* เดินทางด้วยเครื่องบิน ขึ้นเครื่องที่ท่าอากาศยานดอนเมืองหรือสุวรรณภูมิ ใช้ระยะเวลาในการเดินทางประมาณ 1 ชั่วโมง 20 นาที
* เดินทางรถส่วนตัว ใช้ระยะเวลาในการเดินทางประมาณ 10 ชั่วโมง
* เดินทางด้วยรถทัวร์ โดยมีบริษัทที่ให้บริการ ได้แก่ ลิกไนท์ทัวร์, บขส. โดยใช้ระยะเวลาในการเดินทางประมาณ 11 ชั่วโมง

## อ้างอิง


ขเพนม
อำเภอลำทับ

**ลำทับ** เป็นอำเภอหนึ่งในจังหวัดกระบี่ 

## ที่ตั้งและอาณาเขต
อำเภอลำทับมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอเขาพนม และอำเภอทุ่งใหญ่ (จังหวัดนครศรีธรรมราช)
* **ทิศตะวันออก** ติดต่อกับอำเภอบางขัน (จังหวัดนครศรีธรรมราช)
* **ทิศใต้** ติดต่อกับอำเภอบางขัน (จังหวัดนครศรีธรรมราช) อำเภอวังวิเศษ (จังหวัดตรัง) และอำเภอคลองท่อม
* **ทิศตะวันตก** ติดต่อกับอำเภอคลองท่อม

## ประวัติ
ลำทับ เดิมเป็นหมู่บ้านในตำบลลำทับ กิ่งอำเภอท่ายาง (อำเภอทุ่งใหญ่) อำเภอทุ่งสง จังหวัดนครศรีธรรมราช และในปี พ.ศ. 2480 ทางราชการได้โอนพื้นที่ตำบลลำทับ มาขึ้นการปกครองกับทางอำเภอคลองท่อม จังหวัดกระบี่ ต่อมาประชาชนจากหลายท้องที่มาประกอบอาชีพ ชุมชนเริ่มขยายตัว เจริญเติบโต จึงแยกพื้นที่ 4 หมู่บ้านของตำบลลำทับ ตั้งขึ้นเป็นตำบลดินอุดม ในปี พ.ศ. 2523  ปี พ.ศ. 2527 ทางราชการได้ประกาศแยกท้องที่ฝั่งเหนือของอำเภอคลองท่อมออกเป็น กิ่งอำเภอลำทับ พื้นที่การปกครอง 2 ตำบล ได้แก่ ตำบลลำทับ ตำบลดินอุดม ในปีเดียวกันเขตตำบลพรุดินนา ของอำเภอคลองท่อม ได้แจ้งแก่ทางราชการว่าประชาชน 2 หมู่บ้านในตำบลพรุดินนา ได้แก่ หมู่ 2 บ้านเกาะไทร, หมู่ 7 บ้านบางบอนใต้ ไปติดต่อราชการที่กิ่งอำเภอลำทับ สะดวกกว่าอำเภอคลองท่อม ทางราชการจึงได้โอนท้องที 2 หมู่บ้านดังกล่าว เข้ามาสมทบในการปกครองของทางกิ่งอำเภอ

โดยชื่อ "ลำทับ" หมายถึง ทับหรือกระท่อมที่พักชั่วคราวของผู้บุกเบิกครั้งแรก ซึ่งตั้งอยู่ริมฝั่งแม่น้ำ ในอดีตลำทับอุดมไปด้วยช้างป่า เจ้าพระยานครน้อยแห่งนครศรีธรรมราชเคยส่งคนออกมาตั้งเพนียดคล้องช้างที่เขตตำบลลำทับ และส่งช้างขายไปต่างประเทศ โดยลงเรือที่เกาะลิบง เขตเมืองตรัง ส่วนเส้นทางค้าช้าง เลี้ยงช้าง และส่งช้างไปขาย เรียกกันว่า "เส้นทางพระยานครค้าช้าง" ในสมัยรัชกาลปัจจุบัน พ.ศ. 2501 มีการพบช้างเผือกเชือกแรกที่คล้องได้จากบ้านหนองเต่า ตำบลลำทับ (ปัจจุบันคือบ้านป่างาม ตำบลดินอุดม) ต่อมาได้ถวายนามช้างเผือกเชือกนี้ว่า "พระเศวตอดุลยเดชพาหน ภูมิพลนวนาถบารมี ทุติยเศวตกรีกมุทพรรโณภาสฯ"

ในปี พ.ศ. 2532 ได้แยก 5 หมู่บ้านในตำบลลำทับตั้งเป็น ตำบลทุ่งไทรทอง แต่ไม่สามารถยกฐานะเป็นอำเภอได้ เนื่องจากเงื่อนไขการตั้งอำเภอต้องมีพื้นที่ไม่น้อยกว่า 4 ตำบล ในปี พ.ศ. 2535 จึงแยกพื้นที่หมู่ 3 บ้านดินแดง ของตำบลดินอุดม รวมกับพื้นที่อีก 4 หมู่บ้านใกล้เคียงตั้งเป็น ตำบลดินแดง หลังจากนั้น 2 ปีจึงได้ยกฐานะเป็นอำเภอเมื่อวันที่ 3 พฤศจิกายน พ.ศ. 2536 เป็นอำเภอลำดับที่ 7 ของจังหวัดกระบี่

## การแบ่งเขตการปกครอง
### การปกครองส่วนภูมิภาค
อำเภอลำทับแบ่งเขตการปกครองออกเป็น 4 ตำบล 28 หมู่บ้าน ได้แก่

### การปกครองส่วนท้องถิ่น
ท้องที่อำเภอลำทับประกอบด้วยองค์กรปกครองส่วนท้องถิ่น 5 แห่ง ได้แก่
* **เทศบาลตำบลลำทับ** ครอบคลุมพื้นที่ตำบลลำทับ (เฉพาะหมู่ที่ 5 และบางส่วนของหมู่ที่ 1–3, 10) และตำบลทุ่งไทรทอง (เฉพาะบางส่วนของหมู่ที่ 3)
* **องค์การบริหารส่วนตำบลลำทับ** ครอบคลุมพื้นที่ตำบลลำทับ (ยกเว้นหมู่ที่ 5 และบางส่วนของหมู่ที่ 1–3, 10)
* **องค์การบริหารส่วนตำบลดินอุดม** ครอบคลุมพื้นที่ตำบลดินอุดมทั้งตำบล
* **องค์การบริหารส่วนตำบลทุ่งไทรทอง** ครอบคลุมพื้นที่ตำบลทุ่งไทรทอง (ยกเว้นบางส่วนของหมู่ที่ 3)
* **องค์การบริหารส่วนตำบลดินแดง** ครอบคลุมพื้นที่ตำบลดินแดงทั้งตำบล

## สถานที่ท่องเที่ยว
* เขตรักษาพันธุ์สัตว์ป่าเขาประ-บางคราม
* หนองจูด
* บ้านไร่ตะวันหวาน
* ทับไม้เหลี่ยม

## อ้างอิง

ลำทับ
แอนดรอยด์

thumb|หุ่นแอนดรอยด์รูปร่างผู้หญิงในชื่อว่า แอกทรอยด์ DER ผลิตจากประเทศญี่ปุ่น

**แอนดรอยด์** () เป็นหุ่นยนต์ที่สร้างขึ้นมาให้มีลักษณะคล้ายกับมนุษย์ โดยปกติแล้วจะเหมือนในทั้งด้านกายภาพและพฤติกรรม
คำนี้ผันมาจากคำกรีก โดย andros หมายถึง "มนุษย์, เพศชาย" และปัจจัยที่ต่อท้ายด้วย -eides ซึ่งเคยมีความหมายว่า "ในสปีชีส์ของ, เหมือนกับ" (จากคำว่า eidos หมายถึง "สปีชีส์" หรือ รูปแแบบ (form)). แม้ว่าแอนดรอยด์จะถูกใช้เรียกครอบคลุมไปถึงหุ่นยนต์ที่สร้างเลียนแบบมนุษย์ทั้งเพศชาย และเพศหญิง แต่มีผู้บัญญัติคำว่า *[[ไจนอยด์]]* () ขึ้นมาเพื่อเรียกหุ่นยนต์ที่มีรูปร่างเลียนแบบมนุษย์เพศหญิง 

คำว่า "ดรอยด์" ซึ่งหมายถึงหุ่นยนต์ในเรื่อง สตาร์ วอร์ส ก็ผันมาจากความหมายนี้.
จนถึงขณะนี้ แอนดรอยด์ยังคงมีอยู่แต่ในนิยายวิทยาศาสตร์ บ่อยครั้งในภาพยนตร์และโทรทัศน์.
อย่างไรก็ตาม หุ่นยนต์ฮิวแมนนอยด์ก็มีขึ้นบ้างแล้วในขณะนี้.

พจนานุกรมภาษาอังกฤษ Webster ฉบับปี 1913 ระบุว่า "Android" เป็นได้ทั้งคำนามและคำวิเศษณ์
โดยถ้าเป็นคำนาม หมายถึง "เครื่องจักรหรือเครื่องอัตโนมัติในรูปของมนุษย์" และถ้าเป็นคำวิเศษณ์ หมายถึง "คล้ายมนุษย์"

## ดูเพิ่ม
* หุ่นยนต์ฮิวแมนนอยด์

## อ้างอิง

## แหล่งข้อมูลอื่น
* Android World 
* Android Science 
* Historical Android Projects  รวบรวมโครงการแอนดรอยด์ในประวัติศาสตร์

หมวดหมู่:บันเทิงคดีแนววิทยาศาสตร์
หมวดหมู่:หุ่นยนต์
หมวดหมู่:สิ่งประดิษฐ์ของประเทศเกาหลีใต้
สนามเสือป่า

thumb|สนามเสือป่า
**สนามเสือป่า** เป็นพื้นที่ที่อยู่ด้านทิศตะวันออกของลานพระบรมรูปทรงม้า ตรงข้ามกับสวนอัมพร ในเขตพระราชวังดุสิต เคยเป็นที่ตั้งของกองบัญชาการกองทัพไทย มีอาคารรับรองพระราชวังดุสิต สำนักพระราชวัง (สโมสรเสือป่า) มูลนิธิชัยพัฒนา และอีกหลายหน่วยงาน  มีพื้นที่ว่างใช้จัดกิจกรรมงานออกร้านแสดงสินค้า เช่น งานกาชาด บางครั้งใช้จัดแสดงดนตรี เช่น บางกอกแจ๊สเฟสติวัล

พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้ใช้พื้นที่บริเวณนี้หัดแถวยุทธวิธี ซ้ายหัน ขวาหัน หมอบคลาน เคลื่อนที่ ฝึกซ้อมสมาชิกกองเสือป่า บริเวณนี้จึงได้ชื่อว่า "สนามเสือป่า"

## แหล่งข้อมูลอื่น

หมวดหมู่:พระราชวังดุสิต
หมวดหมู่:กองเสือป่า
กินนร

[thumb|กินรีและกินนรที่[วัดพระศรีรัตนศาสดารามในกรุงเทพมหานคร]]
**กินนร** หรือ **กินรี** เป็นสิ่งมีชีวิตนักดนตรีครึ่งมนุษย์ครึ่งนกในศาสนาฮินดูและศาสนาพุทธ ปรากฏเครื่องดนตรีโบราณของอินเดียที่เรียกว่ากินรีวีณา และปรากฏใน *[[Adi Parva|อาทิปรวะ]]* ของมหาภารตะ และเชื่อว่าอาศัยอยู่บนหิมาลัย

ในเอกสารของศาสนาพุทธ ปรากฏทั้งในชาดกและสัทธรรมปุณฑรีกสูตร ในธรรมเนียมของเอเชียตะวันออกเฉียงใต้เชื่อว่ากินนรและกินรีอาศัยอยู่ในหิมพานต์ เป็นผู้เชี่ยวชาญด้านการร่ายรำ ดนตรี และกวี ส่วนในธรรมเนียมเอเชียตะวันออก นักวิชาการ เอ็ดเวิร์ด เอช. ชัฟเฟอร์ ระบุว่ากินนรมักสับสนกับการเวก ซึ่งเป็นสิ่งมีชีวิตครึ่งมนุษย์ครึ่งนกเช่นกัน แต่ไม่มีความเกี่ยวข้องใด ๆ กับกินนร

## ไทย
ในวัฒนธรรมของไทยมักปรากฏการกล่าวถึงกินรีมากกว่ากินนร โดยกินรีได้รับมาจากตำนานของอินเดีย กินรีแบบไทยมีลักษณะสวมเครื่องแต่งกายแบบเทวดาไทย ช่วงล่างคล้ายนก และสามารถบินไปมาระหว่างโลกมนุษย์และหิมพานต์ได้ กินรีที่เป็นรูปแบบนิยมที่สุดของไทยคือรูปปั้นกินรีทองที่วัดพระศรีรัตนศาสดารามในกรุงเทพมหานคร

มโนราเป็นกินรีตนที่เป็นที่รู้จักมากของไทย เป็นตัวละครจากปัญญาสชาดก เขียนราว ค.ศ. 1450–1470

## พม่า
[thumb|right|กินนรบนธงของ[รัฐกะยา]]
กินนรในพม่าเรียกว่า *เกนนะยา* (, ) ส่วนกินรีเรียกว่า *เกนนะยี* ( ) ในภาษาไทใหญ่คือ *กิ่งนะหร่า* (, ) กับ *กิ่งนะหรี่* (, ) ตามลำดับ ธรรมเนียมพุทธแบบพม่าเชื่อว่าในบรรดา 136 อดีตชาติของพระพุทธเจ้า มี 4 ชาติที่เคยประสูติเป็นกินนร

ในวัฒนธรรมร่วมสมัยของพม่าปรากฏรางวัลเมียนมาร์อะคาเดมีเป็นรูปปั้นของกินนร คู่กินนรกับกินรีถือกันว่าเป็นสัญลักษณ์ของชาวกะยา

## กัมพูชา
ในกัมพูชาเรียกกินนรในภาษาเขมรว่า kenar (, ;  หรือ **) ส่วนกินรีคือ kinnari (; ) ซึ่งปรากฏในวรรณกรรมของเขมรมากกว่ากินนร ถือกันว่าเป็นสัญลักษณ์ของความงามและการร่ายรำ

## อินโดนีเซีย
ปรากฏประติมากรรมกินนรคู่กินรีที่บุโรพุทโธและปรัมบานัน ในรูปของนกที่มีศีรษะเป็นมนุษย์ มักปรากฏอยู่ปกป้องต้นกาลปาตารูหรือแม้แต่ไหสมบัติ นอกจากนี้ที่บุโรพุทโธยังปรากฏกินรีในชาดก มโนราห์

## อ้างอิง

หมวดหมู่:สัตว์ในวรรณคดีไทย
หมวดหมู่:เทวดาในศาสนาพุทธ
หมวดหมู่:วัฒนธรรมพม่า
หมวดหมู่:วัฒนธรรมกัมพูชา
เทศบาลตำบลตลาดไชยา

**ตลาดไชยา** เป็นองค์กรปกครองส่วนท้องถิ่นประเภทเทศบาลตำบลที่ครอบคลุมพื้นที่ตำบลตลาดไชยาทั้งตำบลรวมทั้งพื้นที่บางส่วนของหมู่ที่ 1, 4–5 ของตำบลเลม็ด ในอำเภอไชยา จังหวัดสุราษฎร์ธานี เดิมมีฐานะเป็นสุขาภิบาลตลาดไชยาที่จัดตั้งขึ้นเมื่อปี พ.ศ. 2499 ต่อมาได้มีพระราชกฤษฎีกาขยายเขตสุขาภิบาลให้มีเนื้อที่เพิ่ม 4.12 ตารางกิโลเมตร โดยมีพื้นที่ไปถึงฝั่งตะวันออกของคลองท่าโพธิ์ของเขตตำบลเลม็ด ในปี พ.ศ. 2502

สุขาภิบาลตลาดไชยาได้ยกฐานะเป็นเทศบาลตำบลในปี พ.ศ. 2542 ต่อมาปี พ.ศ. 2546 กระทรวงมหาดไทยได้พิจารณาให้เขตองค์การบริหารส่วนตำบลตลาดไชยาที่มีประชากร 2,016 คน และ 387 ครัวเรือน ควบรวมพื้นที่เข้ากับเทศบาลตำบลตลาดไชยาในวันที่ 9 กรกฎาคม พ.ศ. 2547 เนื่องจากเขตองค์การบริหารส่วนตำบลตลาดไชยามีเจตนารมณ์ในการรวมพื้นที่เข้ากับเขตเทศบาล 

โดยการควบรวมนี้ทำให้เทศบาลตำบลตลาดไชยา มีพื้นที่ครอบคลุมตำบลตลาดไชยาทั้งหมด และมีพื้นที่เพิ่มขึ้นอีกประมาณ 25.52 ตารางกิโลเมตร รวมแล้วเป็นพื้นที่ในเขตปกครองทั้งหมดของเทศบาลตำบลตลาดไชยาประมาณ 29.64 ตารางกิโลเมตร หรือประมาณ 18,525.1 ไร่ ปัจจุบันเทศบาลเป็นที่ตั้งศูนย์ราชการสำคัญหลายแห่ง ได้แก่ ศาลจังหวัดไชยา สำนักงานอัยการจังหวัดไชยา สถานีตำรวจภูธรไชยา ที่ว่าการอำเภอไชยา โรงพยาบาลไชยา และมีสถานีรถไฟไชยา เป็นสถานีชั้น 1 มีขบวนรถให้บริการทั้งหมด 18 ขบวน

## อ้างอิง

ตลาดไชยา
หมวดหมู่:อำเภอไชยา
ไข่เจียว

[250px|thumb|right|ไข่เจียว[โมร็อกโกใส่ชีสฮัลลูมี มะเขือเทศ และพริกขี้หนู]]

**ไข่เจียว** เป็นอาหารทอดจากไข่ที่ทำได้ง่าย นิยมใช้ไข่ไก่หรือไข่เป็ด นำไข่มากะเทาะเปลือก ตีไข่ขาวและไข่แดงให้เข้าเป็นเนื้อเดียวกัน แล้วเติมเครื่องปรุงรสคือ น้ำปลา ซอสหอยนางรม นม หรือ น้ำมะนาว ด้วย จากนั้นตั้งกระทะบนเตา และใส่น้ำมันหมูหรือน้ำมันพืช พอร้อน ก็นำลงทอด จนสุกจะได้แผ่นไข่สีเหลืองรับประทานได้ หากนํ้ามันมากจนไข่ที่เจียวฟู เรียกว่า **ไข่ฟู** หากนำไข่เจียวใส่ลงไปในน้ำซุป เรียกว่า **ไข่น้ำ**

ไข่เจียวหนึ่งฟองให้พลังงานประมาณ 90 กิโลแคลอรี

## ไข่เจียวแบบต่าง ๆ
ก่อนนำไข่ไปทอด สามารถใส่อาหารอื่นลงไปผสมเนื้อไข่ เช่น
* ผัก ที่นิยมกัน เช่น มะเขือเทศ ชะอม ถั่วฝักยาว หัวหอมใหญ่ ต้นหอม แครอท 
* เนื้อสัตว์ เช่น เนื้อหมู เนื้อไก่ เนื้อกุ้ง เป็นต้น​ ก็จะเรียกกันว่า **ไข่เจียวหมูสับ** เป็นไปตามลักษณะเนื้อที่ถูกสับลงในไข่ หรืออีกอย่างคือ ไข่เจียวแหนม ต้องใส่แหนม
* น้ำตาล จะปรุงแบบไข่เจียวทั่วไป แต่เพิ่มความหวานโดยใส่น้ำตาลทราย แต่ต้องระวังขณะเจียว เพราะจะไหม้ได้ง่าย

## อ้างอิง

## แหล่งข้อมูลอื่น
* 

หมวดหมู่:อาหารจากไข่
หมวดหมู่:อาหารโบราณ
หมวดหมู่:อาหารผัดหรือทอด
หมวดหมู่:ประเภทของอาหาร
ช็อกโกแลต

**ช็อกโกแลต**เป็นผลิตภัณฑ์อาหาร ทำจากฝักโกโก้ มีในรูปต่าง ๆ ทั้ง ของเหลว, ของแข็ง หรือเป็นซอส ไปจนถึงเป็นสารให้รสชาติในอาหารอื่น ปรากฏว่ามีการบริโภคโกโก้หรือกากาโอมาตั้งแต่อารยธรรมโอลเม็ก (1,900–1,100 ปีก่อน ค.ศ.) และส่วนใหญ่ของประชากรมีโซอเมริกาโบราณ รวมถึงมายาและแอซเท็กซึ่งบริโภคในรูปของเครื่องดื่มโกโก้

เมล็ดของต้นโกโก้มีรสขมและจะต้องผ่านกระบวนการหมักก่อนเพื่อให้เกิดรส หลังหมักเสร็จแล้ว จะนำเมล็ดโกโก้ไปตากแห้ง ทำความสะอาด และนำไปให้ความร้อน โกโก้ที่ผ่านกระบวนการแล้วนำไปหลอมจะเรียกว่าช็อกโกแลตลิเกอร์ ซึ่งสามารถทำให้แข็งตัว ขึ้นรูป หรือเข้ากระบวนการอื่น ๆ ให้เป็นโกโก้ซอลิดและเนยโกโก้ ช็อกโกแลตบิตเทอร์หรือเบกคิงช็อกโกแลตประกอบด้วยโกโก้ซอลิดกับเนยโกโก้ โดยไม่เติมน้ำตาลเพิ่ม เบกคิงคาเคาที่นำไปป่นเป็นผงจะมีไฟเบอร์มากกว่าเนยโกโก้ และสามารถนำมาเข้ากระบวนการกับอัลคาไลเพื่อผลิตโกโก้ดัตช์ ช็อกโกแลตส่วนใหญ่ที่บริโภคในปัจจุบันอยู่ในรูปของช็อกโกแลตหวานซึ่งอาจผสมน้ำมันปาล์มและน้ำตาล, ช็อกโกแลตนมซึ่งคือช็อกโกแลตหวานผสมนมผงหรือนมข้น และไวต์ช็อกโกแลตซึ่งไม่ผสมโกโก้ซอลิด

## อ้างอิง

หมวดหมู่:ผลิตภัณฑ์อาหาร
สารอาหาร

thumb|วงจรของสารอาหารในมหาสมุทร
**สารอาหาร** เป็น สารเคมีที่ สิ่งมีชีวิต ต้องการเพื่อการดำรงชีพ และ เติบโต หรือ เป็น สารที่ที่ใช้ในกระบวนการสร้างและสลาย โดยที่สิ่งมีชีวิตนั้นจะรับสารอาหารจากสิ่งแวดล้อมของมัน

การนำเข้า สารอาหาร นั้นต่างกันกับสิ่งมีชีวิตชนิดต่าง ๆ กัน สัตว์ และ โพรทิสต์ จะนำเข้าสารอาหารโดยระบบการย่อยภายใน ส่วนพืชนั้นจะนำเข้าสารอาหารได้โดยตรงจากดิน ผ่านทางราก หรือนำเข้าสารอาหารจากบรรยากาศ

## ประเภทของสารอาหาร
**สารอาหาร** แบ่งออกได้เป็นสองประเภท
##### สารอาหารประเภทให้พลังงาน
**สารอาหารประเภทให้พลังงาน**ประกอบด้วย โปรตีน คาร์โบไฮเดรต และ ไขมัน

##### สารอาหารประเภทไม่ให้พลังงาน
**สารอาหารประเภทไม่ให้พลังงาน**ประกอบด้วย วิตามิน เกลือแร่ และ น้ำ

## อ้างอิง

หมวดหมู่:นิเวศวิทยา